આંતરરાષ્ટ્રીય રમતોત્સવમાં મહિલા ખેલાડીઓ પર આશાઓ કેમ વધી ગઈ?\n2016માં રિયો દી જાનેરો રમતોત્સવમાં માત્ર બે ચંદ્રક (બૅડમિન્ટનમાં પી. વી. સિંધુને સિલ્વર અને કુસ્તીમાં સાક્ષી મલિકને બ્રૉન્ઝ) મળ્યા હતા, તેથી આમ પણ આ રમતોત્સવમાં નબળો દેખાવ કરતાં ભારતે મોટી અપેક્ષાઓ બાંધી પણ નથી.

2019માં વર્લ્ડ ચૅમ્પિયનશિપ પણ સિંધુ જીતી હતી, તેના પર જ ચંદ્રક માટેની આશા છે. તેના પરથી છેલ્લાં વર્ષોમાં ભારતે રમતગમતમાં કેટલી પ્રગતિ કરી છે તેનો ખ્યાલ આવી જાય છે. 

શૂટિંગ, તીરંદાજી, કુસ્તી, બૅડમિન્ટન, જિમનાસ્ટિક્સ, દોડ-કૂદમાં ભારતની આશા પુરુષ ખેલાડીઓ જેટલી જ કે તેના કરતાંય વધારે મહિલા ખેલાડીઓ પર છે.

મહિલા ખેલાડીઓની સંખ્યામાં વધારો

પુરુષપ્રધાન આ દેશમાં મહિલાઓને સામાજિક વિરોધ અને રમતગમતની ઓછી સુવિધાઓનો સામનો કરવો પડે છે, ત્યારે તેમના પર મુકાયેલી આશા મહિલા ખેલાડીઓની પ્રગતિનો અંદાજ આપી દે છે. 

આંકડા પરથી મિશ્રિત ચિત્ર ઊભું થાય છે. દાખલા તરીકે 20 વર્ષ પહેલાં સિડની ઑલિમ્પિક્સમાં ભારતે 72 ખેલાડીઓનો કાફલો મોકલ્યો હતો અને માત્ર એક બ્રૉન્ડ મૅડલ (વૅઇટલિફ્ટિંગમાં મલ્લેશ્વરીને) મેળવ્યો હતો. 

રિયો માટે ભારતીય ટીમની સંખ્યા 15 રમતોમાં 117 ખેલાડીઓ સુધી પહોંચ્યા હતા, જેમાં 54 મહિલાઓ હતાં અને બંને મૅડલ્સ મહિલાઓએ મેળવ્યા હતા.

પુરુષોની સરખામણીએ રમતગમતમાં સ્ત્રીની ભાગીદારી જુદાંજુદાં પરિબળો પર નિર્ભર હોય છે. 

તેમનાં માતાપિતા કેટલાં પ્રગતિશીલ છે તે મહત્ત્વનું હોય છે. કયા પ્રદેશમાંથી આવે છે, ગામડાંમાં રહે છે કે શહેરમાં, કઈ રમત પસંદ કરે છે અને કયા સામાજિક વર્ગમાંથી આવે છે તે બધી બાબતો મહત્ત્વની બની જતી હોય છે.

હરિયાણામાં છોકરીઓની સંખ્યા 2018માં સરકારે જાહેર કરેલા આંકડા પ્રમાણે 1000 સામે 924 હતી અને મહિલા વિરોધી ગુનાખોરીનું પ્રમાણ પણ વધુ હતું. 

આમ છતાં હરિયાણામાંથી દેશની સૌથી જાણીતી મહિલા ખેલાડીઓ પણ આવ્યાં. ગીતા, બબિતા અને વિનેશ ફોગટ બહેનો બહુ જાણીતી બન્યાં હતાં. 

આંતરરાષ્ટ્રીયસ્તરે ઘણા ચંદ્રકો મેળવ્યા હતા અને તેમના જીવન પરથી હિન્દી ફિલ્મ પણ બની.

બીજી બાજુ પ્રમાણમાં વધારે ઉદાર રાજ્ય ગણાતા મહારાષ્ટ્રના મુંબઈમાં મહિલાઓમાં શૂટિંગ માટેનો ક્રૅઝ જાગ્યો અને તેનું સારું ફળ પણ આજે મળી રહ્યું છે. 

શાળાઓ, જિલ્લા તથા તાલુકાકક્ષાએ કેટલીક છોકરીઓ રમતગમતમાં ભાગ લે છે તેના આંકડા મેળવવા મુશ્કેલ છે, પણ રાષ્ટ્રીય અને આંતરરાષ્ટ્રીયસ્તરે મોટી સંખ્યામાં યુવતીઓ ભાગ લેતાં થયાં છે. 

આસામના ગુવાહાટીમાં 10થી 22 જાન્યુઆરી ખેલો ઇન્ડિયા યુવા...\n\ntl;dr:
આ વર્ષે ટૉકિયોમાં યોજાનારા ઑલિમ્પિક્સમાં ગત વખત કરતાં સારો દેખાવ કરવાની જવાબદારી ભારતીય મહિલા ખેલાડીઓ પર આવી છે.